होलकर राष्ट्रीय ब्रिज स्पर्धा 7 से
इंदौर | 13वीं महाराजा यशवंत राव होलकर राष्ट्रीय ब्रिज स्पर्धा स्थानीय यशवंत क्लब में 7 से 10 जनवरी तक आयोजित होगी। देश की सर्वाधिक इनामी राशि वाली इस स्पर्धा में 15 लाख रुपए इनाम में रखे गए हैं। इसमें होलकर ट्रॉफी पेयर्स ब्रिज स्पर्धा, प्रेम स्वरूप कालानी ट्रॉफी डुप्लीकेट टीम स्पर्धा, एस.एम. झंवर ट्रॉफी तथा जे.एस. आनंद ट्रॉफी के लिए मुकाबले होंगे। स्पर्धा के आयोजन के लिए गठित प्रबंधन समिति की अध्यक्ष पद्मा कालानी तथा सचिव डॉ. अनिल विजयवर्गीय मनोनीत किए गए हैं। स्पर्धा के आयोजन के लिए चीफ टूर्नामेंट डायरेक्टर पं. बंगाल के रोंजू भट्टाचार्य हैं।
इसके अलावा रतलाम के डॉ. एस.एन.जोशी, संजय चक्रवर्ती तथा नरसिंहा राव डायरेक्टर बनाए गए हैं। स्पर्धा में शिरकत करने देश के प्रमुख खिलाड़ियों में अशोक गोयल, सुभाष गुप्ता, विजय गोयल, के.आर. वेंकटरमन, संदीप ठकराल, सुमीत मुखर्जी, किरण नाडर, प्रीतिश कुशारी आदि शामिल हैं।
bho_Deva hin_Deva mai_Deva